176 C. PLINII HIST. NAT. LIB. XXXVI. 



De templo Ephesiae Dianae. 



XXI. 14. Magnificentiae vera admiratio exstat tem- 

 plum Ephesiae Dianae ducentis viginti annis factum a 

 tota Asia. In solo id palustri fecere, ne terrae motus sen- 

 tiret, aut hiatus timeret. Rursus ne in lubrico atque in- 

 stabili fundamenta tantae molis locarentur, calcatis ea 

 substravere carbonibus, dein velleribus lanae. Universo 

 templo longitudo est ccccxxv pedum, latitudo ducen- 

 torum viginti, columnae centum viginti septem a singu- 

 lis regibus fact , lx pedum altitudine : ex iis xxxvi 

 caelatae, una a Scopa. Operi praefuit Chersiphron archi- 

 tectus. Summa miracula, epistylia tantae molis adtolli 

 potuisse. Id consecutus est ille aeronibus arena plenis , 

 molli clivo super capita eolumnarum exaggerato , paula- 

 tim exinaniens imos , ut sensim opus in cubili sederet. 

 Difficillime hoc contigit in limine ipso quod foribus im- 

 ponebat. Etenim ea maxima moles fuit : nec sedit in cu- 

 bili, anxio artifice, mortis destinatione suprema. Tra- 

 dunt in ea cogitatione fessum nocturno tempore in quite 

 vidisse praesentem deam , cui templum fiebat , hortantem 

 ut viveret : se composuisse lapidem, atque ita postero 

 die apparuit, et pondre ipso correctus videbatur. Ce- 

 tera ejus operis ornamenta plurium librorum instar ob- 

 tinent, nihil ad speciem naturae pertinentia. 



